open-index/open-wikipedia-markdown huggingface dataset:
Joachim Friedrich (Brandenburg)

**Joachim Friedrich** (27. jaanuar 1546 – 18. juuli 1608) Hohenzollernite dünastiast oli Brandenburgi kuurvürst 1598. aastast kuni oma surmani.

## Elulugu

Joachim Friedrich sündis Cöllnis kui kuurvürst Johann Georgi ja Sophia von Liegnitzi poeg. Ta oli aastatel 1566-1598 Magdeburgi peapiiskopkonna administraator, seejärel isa järglasena Brandenburgi kuurvürst. Joachim Friedrichi järglane pärast tema surma oli tema poeg Johann Sigismund. Joachim Friedrich abiellus esimest korda 7. märtsil 1570 Johann von Küstrini ja Katharina von Braunschweig-Wolfenbütteli tütre Katharinaga. Joachim Friedrich abiellus teist korda 23. oktoobril 1603 Albrecht Friedrichi ja Marie Eleonore von Jülich-Kleve-Bergi tütre Eleonorega. Temast sai 1605. aastal Preisimaa hertsogiriigi regent. Tema tiitlite hulka kuulus ka "Stettini, Pommeri, Kaszuby, Vandalorumi ja Crosseni hertsog (Dux)", vastavalt Grimnitzi lepingule, kuigi Pommeri tiitlid olid vaid nominaalsed.

Joachim Friedrich ja Katharina said järgmised lapsed:

* Johann Sigismund (8. november 1572 – 23. detsember 1619)
* Anna Katharina (26. juuni 1575 – 29. märts 1612)
* Johann Georg (16. detsember 1577 – 2. märts 1624)
* August Friedrich (16. veebruar 1580 – 23. aprill 1601)
* Albert Friedrich (29. aprill 1582 – 3. detsember 1600)
* Joachim (13. aprill 1583 – 10. juuni 1600)
* Ernst (13. aprill 1583 – 18. september 1613)
* Barbara Sophia (16. november 1584 – 13. veebruar 1636)
* Christian Wilhelm (28. august 1587 – 1. jaanuar 1665)

Joachim Friedrich ja Eleonore said vaid ühe lapse:

* Marie Eleonore (22. märts 1607 – 18. veebruar 1675)

## Pärand

Joachim-Freidrich Strasse Berliinis on nimetatud tema järgi.
Queen Elizabeth

**Queen Elizabeth** on mitme laeva nimi:

* Queen Elizabeth (laev 1938), aastal 1938 valminud ristluslaev
* Queen Elizabeth (laev 2010), aastal 2010 valminud ristluslaev

## Vaata ka
* Queen Elizabeth 2
Naisetapp

**Naisetapp** ehk **femitsiid** või **feminitsiid** (inglise keeles *femicide* või *feminicide*, hispaania keeles *feminicidio*) on soopõhine vihakuriteo termin, mille all peetakse laiemas tähenduses silmas naissoost inimeste (naiste või tütarlaste) tahtlikku tapmist nende soolise kuuluvuse pärast.

Sõjategevuses esineb ka vastupidiseid näiteid, kus võidukas sõjavägi tapab kõik vastaspoole meessoost esindajad (tavaliselt nimetatakse seda genotsiidiks, mitte mehetapuks).

## Välislingid

* Femicide Watch Platform prototype launched at 2017 UN Crime Commission, UN Office on Drugs and Crime
* Oscar Lopez, Femicides in Argentina reach 10-year high under coronavirus lockdown, Reuters, 19. mai 2020
Johan Saar

**Johan Saar** (9. mai 1932 – 7. august 2002) oli Eesti Piirivalve ohvitser (kolonel).

Ta oli 1990–1994 aastal tegutsenud Remniku Õppekeskuse ülem. Hiljem oli ta Eesti Piirivalve Ohvitseride Kogu esimees.

## Tunnustus
* 1998 Kotkaristi hõberist
* 2001 Kodanikupäeva aumärk

## Viited

## Välislingid
* Foto
Pete

**Pete** on võltsliigutus või -liikumine vastase eksitamiseks võitlusaladel või pallimängudes, millega juhatatakse sisse rünnakut või püütakse saavutada positsioonilist eelist.

Vehklemises ja poksis on petteliigutusi nimetatud ka findiks.

Eristatakse petteliigutusi nagu pettelöögid, -visked, -söödud, -sammud ja petteliikumisi või -asendeid nagu pettejooksud, -sööstud, keha- või kerepetted ja kombineeritud petteid.

Võitlusaladest treenitakse petteid vehklemises ja muudel mõõgavõitluse aladel, poksis ja teistel käsitsivõitlusaladel, pallimängudest jalgpallis, võrkpallis, korvpallis, sulgpallis, lauatennises, Ameerika jalgpallis jt aladel.

Pettemanöövritest räägitakse ka poliitikas ja sõjapidamise taktikas, sealjuures on võimalik nii petterünnak kui ka pettetaandumine.

## Viited
Säkkijärvi

**Säkkijärvi** ehk **Kondratjevo** on küla Venemaa Föderatsiooni Leningradi oblasti Viiburi rajoonis. Enne Teist maailmasõda oli Soome küla ja vald Viiburi lähedal Karjala kannasel.
Sukha

***Sukha*** (sanskriti ja paali keeles, tiibeti keeles *bde ba*; hiina keeles 快樂 *kuaile*; jaapani keeles *keraku*) on budismis (ja teistes idamaistes õpetustes) püsiv õnn, rõõm, mõnu, õndsus või nauding (inglise keeles *happiness*, *pleasure*, *ease*, *joy* või *bliss*,) mis vastandub nii *[[dukkha]]le* kui ka ebapüsivale, mööduvale rõõmule (*preya*, प्रेय). 

*Sukha* võib paali kaanonis tähendada nii rõõmu ja heaolu igapäevases elus kui ka budistliku meditatsioonipraktika käigus tekkivat õndsust või sügavat õnnetunnet.

## Vaata ka

* Dukkha
* Piti
* Mudita

## Viited
Bolesławiec

**Bolesławiec** (saksa Bunzlau) on linn Poolas Alam-Sileesia vojevoodkonnas, Bolesławieci maakonna halduskeskus. Bolesławiec asub Legnicast umbes 42 km läänes.

Linn asub Bóbri jõe ääres.

Asula sai linnaõigused 1251. aastal. 16.–17. sajandil oli linn üks protestantismi keskusi Sileesias. 19. sajandil arenes linnas keraamikatööstus. Kuni 1945. aastani oli linn Saksamaa koosseisus.

Aastatel 1975–1998 kuulus Bolesławiec Jelenia Góra vojevoodkonda.

## Viited
Ostrogožsk

**Ostrogožsk** on linn Venemaal Voroneži oblastis, Ostrogožski rajooni keskus. Asub Tihhaja Sosna jõe ääres, 140 km Voronežist lõunas.

Linnaõigused sai asula 1765. aastal.

## Viited

## Välislingid
Edgar Selberg

**Edgar Selberg** (13. veebruar 1930 – 2. juuni 2012) oli eesti raadioajakirjanik.

Hariduselt oli Selberg helilooja, lõpetades 1958. aastal Tallinna Riikliku Konservatooriumi Mart Saare ja Heino Elleri kompositsiooniklassis.

Alates 1964. aastast tegi Edgar Selberg Eesti Raadios populaarset saatesarja „Muusikaline tund” (1964–1996), olles ühtlasi selle toimetaja ja sisuline juht.

## Viited
Livio Lupi da Caravaggio

**Livio Lupi da Caravaggio** (tegutses 1607. aasta paiku) oli Itaalia muusik ning muusika- ja tantsuteoreetik.

## Eluloolist
Otsustades tema nime järgi, võis ta olla sündinud Põhja-Itaalias Lombardias Caravaggios, mis oli 16. sajandi lõpul ja 17. sajandi algul Hispaania võimude kontrolli all. Oma päritolule viitab ta ka oma traktaadi esimesel leheküljel.

## Teosed
Ta on kirjutanud traktaadi "Il Libro di gagliarda, tordiglione, passa e mezzo, canari e passeggi", mis avaldati Palermos 1607. aastal. Traktaat sisaldab kahekümne renessansstantsu kirjeldust, keskendudes eriti galjardile, aga sisaldades ka *[[canario]]*sid, *[[passemezzo]]*sid ja *[[cascarda]]*sid. Raamat on pühendatud Sitsiiliasse sisserännanud hispaania aadlikule don Geronimo del Carrettole, kes üsna kindlasti oli Lupi tööandja. Kaks koreograafiat on pühendatud Donna Maria del Carrettole, kes võis olla eelmise naine või tütar.

Raamatus kirjeldatud renessansstants "Alta carretta con sua sciolta" on loodud muusikale, mida tuntakse ka nimede "Aria di Fiorenza" ja "Ballo del Gran Duca" all. Emilio de' Cavalieri komponeeritud muusika algse pealkirjaga "O che nuovo miracolo" oli pärit 1589. aastal etendatud *[[intermedio]]*st Ferdinando I de' Medici ja Christina de Lorraine'i pulmadeks, mida tuntakse ka "La Pellegrina" intermeediumide nime all ja selle viis oli variatsioonide teemana kasutusel hiljemgi 17. sajandil.

## Viited

## Välislingid
* Margaret Roe kirjutis Livio Lupi kohta veebilehel Age of the Galliard
* Külli Kressa kirjutis tantsu "Alta Carretta" kohta Saltatriculi kontserdi "Džässistandardid vanamuusikas" kavalehel
Johann Sigismund (Brandenburg)

**Johann Sigismund** (8. november 1572 – 23. detsember 1619) oli Hohenzollernite dünastiast Brandenburgi kuurvürst. Temast sai Preisimaa hertsog abielu kaudu hertsoginna Annaga, Preisimaa hertsogi Albrecht Friedrichi vanema tütrega, kes suri poegadeta. Selle abieluga loodi Brandenburg-Preisimaa.

## Brandenburgi kuurvürst ja Preisimaa hertsog

Johann Sigismund sündis Halles Joachim Friedrichi ja tolle esimese naise Katharina pojana. Ta järgnes oma isale kui Brandenburgi markkrahv 1608. aastal. 1611. aastal reisis Johann Sigismund Königsbergist Varssavisse, kus ta 16. novembril 1611 andis truudusvande Poola kuningale Zygmunt III Wazale (Preisimaa hertsogiriik oli sel ajal Poola vasall). Temast sai Preisimaa hertsog ametlikult 1618. aastal, ehkki ta oli juba mitu aastat varem vaimuhaige Albrecht Friedrichi nimel regent. Ta sai 1616. aastal insuldi, millest ta ei paranenud ja suri 1619. aastal.

Johann Sigismund kinkis Reichshof Castropi oma õpetajale ja koolitajale Carl Friedrich von Bordeliusele, samas sai ta 1614. aasta Xanteni lepinguga Kleve, Marki ja Ravensbergi territooriumid.

## Religioonipoliitika

Johann Sigismundi kõige olulisem tegevus oli tema üleminek luterlusest kalvinismi pärast seda, kui ta oli varem Poola kuninga survel võrdsustanud katoliiklaste ja protestantide õigused Preisimaa hertsogiriigis. Ta pöördus kalvinismi tõenäoliselt oma 1606. aasta visiidil Heidelbergi, kuid alles 25. detsembril 1613 võttis ta armulaua sakramenti avalikult kalvinistliku riitusega. Valdav enamus tema Brandenburgi alamatest, sealhulgas tema naine Anna Preisimaalt, jäid siisku sügavalt luterlikeks. Pärast seda, kui kuurvürst ja tema kalvinistlikud õukonnaametnikud koostasid 1614. aasta veebruaris plaani elanikkonna massiliseks uude usku pööramiseks, nagu nägi ette Saksa-Rooma riigi reegel *[[Cuius regio, eius religio]]*, toimusid tõsised protestid, kus tema naine toetas luterlasi. Vastupanu oli nii tugev, et 1615. aastal taganes Johann Sigismund kõigist sunniviisilise pööramise katsetest. Selle asemel lubas ta oma alamatel olla kas luterlik või kalvinistlik vastavalt nende enda südametunnistuse diktaadile. Edaspidi oli Brandenburg-Preisimaa kahe-konfessionaalne riik.

## Perekond ja lapsed

30. oktoobril 1594 abiellus Johann Sigismund Preisimaa Annaga, Albrecht Friedrichi (1553–1618) tütrega. Nad said järgmised lapsed:

* Georg Wilhelm (13. november 1595 – 1. detsember 1640)
* Anna Sophia (15. märts 1598 – 19. detsember 1659)
* Maria Eleonora (11. november 1599 – 28. märts 1655)
* Katharina (28. mai 1602 – 27. august 1644)
* Joachim Sigismund (25. juuli 1603 – 22. veebruar 1625)
* Agnes (31. august 1606 – 12. märts 1607)
* Johann Friedrich (18. august 1607 – 1. märts 1608)
* Albrecht Christian (7.–14. märts 1609)
Neiu

**Neiu** on naissoost inimene, mitte noormees soo järgi ning mitte tüdruk ega naine vanuse järgi. Teismeeas või veidi vanem tütarlaps.

## Viited
22 (Mari Pokinen album)

"**22**" on Mari Pokineni esikalbum, mis on välja antud 2010. aastal. Album on salvestatud 2010 mais Viljandi helistuudios.

Albumil teevad kaasa:
*Ott Kartau – kitarril (lood 7, 8, 9)
*Mari Pokinen - sõnade ja viisi autor
*Ott Kartau – klaveril
*Mari Pokinen – vokaal ja kitarril

## Lood
Cascarda

***Cascarda*** oli 16. sajandi lõpul ja 17. sajandi alguses Itaalias levinud seltskondlik tants paarile, harvem kahele paarile või kolmikule. Tantsu karakter oli sageli mänguline ja koosnes erinevate figuuridega osadest.

## Allikad
Säilinud *cascarda*d leiduvad kahes suures 16.–17. sajandi vahetusest pärit tantsukäsiraamatus – 21 tantsu Fabritio Caroso raamatus "Il ballarino" (1581) ja 11 tantsu kogumikus "Nobiltà di dame" (1600), samuti leidub 2 *cascarda*t nime all *cascarda in duple* Livio Lupi traktaadis "Libro di gagliarda, tordiglione, passo e mezzo, canari e passeggi" (1607).

## Kirjeldus
Caroso kasutab nimetust *cascarda* vaoshoitud karakteriga kiire tantsu kohta, mis on enamasti kaheses meetrumis ja selle elavat iseloomu rõhutavad sagedased punkteeritud rütmid. Muusika koosneb tavaliselt kahest kuni neljast kaheksataktilisest fraasist, mida võib igaüht veel korrata. *Cascarda* figuurid on tüüpilised: pärast avafraasi, milles partnerid tervitavad teineteist ja liiguvad tantsuruumi keskele või selles ringi, teevad nad mõlemast käest kinni hoides ringe või näitavad teineteisele vaheldumisi erinevaid variatsioone, tantsu lõpetab lõpufiguur, millega tantsijad satuvad taas samasse asendisse nagu alguses.

## Viited

## Välislingid
* Video: Fabritio Caroso ''cascarda'' "Chiara Stella" vanatantsuansambli Vento di Tempo esituses
Christoffer vоn Kochen

**Christofer von Kochen** (30. mai 1637 Reval – 1711) oli Rootsi diplomaat ja müügiesindaja Moskvas, Narva linna linnusekrahv.

Christofer von Kocheni vanemad oli Tallinna rae raehärra Christoffer Kochen ja tema abikaasa Elisabet von Vegesach. 

Tänu Rootsi Läänemereprovintside kaubanduse tundmisele määrati von Kocheni 1655. aastal Rootsi voliniku Johan de Rode kantsleriks tema diplomaatilisel reisil Moskvasse. 1678. aastal määrati Christoffer von Kocheni Rootsi kuningliku kaubandusfaktorina (*commerciefactor*) Moskvas, kust ta 1679. aastal seoses Rootsi-Vene suhete edasise halvenemisega 1680. aastal lahkus ja alles 1684. aastal tagasi Moskvasse pöördus, kus ta jäi residendiks kuni 1689. aastani. 

1683. aastal aadeldati, 1686. aastal määrati ta Narva linna linnusekrahviks, introdutseeritud 1697 tituleerimata aadlisuguvõsana nr 1286 Rootsi rüütelkonda.

## Viited
Maa saab taevani

"**Maa saab taevani**" on Mari Pokineni teine album, mis on välja antud 2013. aastal. Tegemist on akustilise albumiga.

Albumil teevad kaasa:
*Siim Mäesalu – lugude viimistleja
*Ott Kartau – kitarrist (lood 7, 8, 9)
*Mari Pokinen – sõnade ja viisi autor
*Aivar Surva – pianist
*Mari Pokinen – laulja ja kitarrist
*Sten-Olle Moldau – kitarrist (lood 1, 11) ja laulja (lood 7, 11)
*Pärt Uusberg – arranžeerija (lugu 10)

## Lood
Chojnów

**Chojnów** (saksa Haynau) on linn Poolas Alam-Sileesia vojevoodkonnas Legnica maakonnas. Chojnów asub Legnicast umbes 17 km lääneloodes.

Asulat on esmamainitud 1272. aastal, täielikud linnaõigused sai 1333. aastal. Kolmekümneaastase sõja ajal sai linn rängalt kannatada ja selle majanduslik tähtsus vähenes. 19. sajandi teisel poolel algas linnas kiire tööstuse areng. Teises maailmasõjas hävis 60% linnast. Kuni 1945. aastani oli linn Saksamaa koosseisus.

## Viited
Kimovsk

**Kimovsk** on linn Venemaal Tula oblastis, Kimovski rajooni halduskeskus. Asub Tulast 77 km kagus.

Linn tekkis Mihhailovka külana, mis kasvas rauamaagi kaevandamisega seoses. Kaevandused asusid Kommunistliku Noorsoointernatsionaali kolhoosi maadel (vene Коммунистический интернационал молодёжи, lühend "КИМ" ehk KIM). 1948 sai asula kolhoosi järgi praeguse nime ja alevi staatuse. 1952. aastal sai linnaks. 2006. aastast on Kimovski linnaasunduse keskus.

2020. aasta alguses oli linna elanike arv arvestuslikult 25 563.

## Viited
Jasnogorsk

**Jasnogorsk** on linn Venemaal Tula oblastis, Jasnogorski rajooni halduskeskus. Asub Vašana jõe ääres, Tulast 32 km põhja pool.

Linn sai alguse **Laptevo** külast, mida on esmamainitud 1578. aastal. 1938. sai aleviks ja 1958. aastal linnaks; 1965. aastast kannab praegust nime.

2020. aasta alguses oli linnas arvestuslikult 15 410 elanikku.

## Viited
Sovetsk (Tula oblast)

**Sovetsk** on linn Venemaal Tula oblastis Štšokino rajoonis. Asub Upa jõe ääres, Tulast 43 km lõuna pool.

Linn tekkis 1940. aastate lõpus rajatud Štšokino soojuselektrijaama juurde loodud veehoidla kaldale. 1. juulil 1950 hakkas elektrijaam tööle. 1954. aastal sai Sovetsk linnaks. 

1959. aastal oli linnas 10 099 elanikku. 2020. aasta alguses oli linna elanike arv arvestuslikult 7337.

## Viited
Melenki

**Melenki** (vene Меленки) on linn Venemaal Vladimiri oblastis, Melenki rajooni halduskeskus. Asub Oka lisajõe Unža ääres, 150 km Vladimirist kagus. 

Linna kohal asus 18. sajandi alguses Rogožino küla. 1709 ehitati külla kirik ja see sai uue nime Melenka oja järgi. 1778. aastal sai asula linnaõigused.

1896. aasta alguses oli linnas 6843 elanikku. 2020. aasta alguses oli Melenki elanike arv 13 474.

## Viited

## Välislingid
27 (Mari Jürjensi album)

"**27**" on Mari Jürjensi kolmas album, mis on välja antud 2016. aastal. See on esimene album, mille ta on välja andnud Mari Jürjensi nime all (eelnevad kaks on välja antud Mari Pokineni nime all).

Albumil teevad kaasa:
*Sten-Olle Moldau – akustilisel kitarril (lugu 2, 3, 6), elektrikitarril (lugu 11), viimistlenud lood
*Tanel Kadalipp – kontrabassil (lugu 2, 12)
*Riho Sibul – kitarril (lugu 8)
*Tiinamai Keskpaik – harfil
*Mari Jürjens – sõnad ja viis
*Aivar Surva – klaveril (lugu 2, 3, 6, 12)
*Vaiko Eplik – klaveril ja akustilisel kitarril (lugu 11), vokaal (lugu 8, 11)
*Mari Jürjens – vokaal, akustilisel kitarril, viiulil

## Lood
Johannes Frießner

**Johannes Friessner** (22. märts 1892 Chemnitz – 26. juuni 1971 Bad Reichenhall) oli Teise maailmasõja ajal Saksamaa kindral.

Sündis Chemnitzi linnas Saksamaal.

Oli Teises maailmasõjas Idarinde Väegrupp Südukraine juht suvel 1944, Väegrupp Süd sügisest 1944 ja Idarinde sõjategevuses Eestis 1944. aasta sügisel Armeegrupp Narwa juht Narva lahingus.
Sudogda

**Sudogda** (vene *Судогда*) on linn Venemaal Vladimiri oblastis, Sudogda rajooni halduskeskus. Asub Kljazma lisajõe Sudogda ääres, 40 km Vladimirist kagus ja 230 km Moskvast idas.

1552. aastal on asulat mainitud Jamskaja slobodana, mille elanikeks olid soomeugrilastest muromlased. 1778. aastal sai asula linnaõigused.

2020. aasta alguses oli Sudogda elanike arv 10 113.

1879. aastal alustas linnas tööd linaketrusvabrik ja 1897. aastal pudelivabrik. Tänapäeval toodetakse Sudogdas polümeere, klaasvilla ja piimatooteid.

## Viited

## Välislingid

*http://www.sudogdagorod.ru/
*http://smgrf.ru/portfolio/sudogda/
Wola Uhruska

**Wola Uhruska** on küla Poola Lublini vojevoodkonnas Włodawa maakonnas, Wola Uhruska valla halduskeskus. Wola Uhruska asub Ukraina piiri lähedal, Włodawast umbes 26 km lõunas ja Chełmist ligikaudu 24 km põhjakirdes.

Küla on esmamainitud 1531. aastal.

## Viited
Margus Kuul

**Margus Kuul** (sündinud 6. juulil 1979) on Eesti kaitseväelane (kolonel), aastatel 2019–2023 Kaitseväe erioperatsioonide väejuhatuse ülem. 

Ta on teeninud Scoutspataljoni C-jalaväekompanii 1. jalaväerühma rühmaülemana, Rahuoperatsioonide keskuse ESTPLA-12 rühmaülemana Iraagis. 

Kaitseväe juhataja, kindralmajor Martin Herem määras kolonelleitnant Kuuli 19. juulil 2019 erioperatsioonide väejuhatuse ülemaks.

## Sõjaline haridus

## Teenistuskäik
* 1997–1998 – Eesti Riigikaitse Akadeemia, kadett
* 1998–2003 – KVÜÕA põhikursus, kadett
** 2000–2001 – Mereväe staabi- ja rannakaitsekompanii, rühmaülem
** 2001–2003 – Mereväe rannakaitsekompanii, kompaniiülema kt
* 2004–2005 – Scoutspataljoni C-jalaväekompanii 1. jalaväerühm, rühmaülem
* 2005–2006 – Rahuoperatsioonide Keskus ESTPLA-12, rühmaülem
* 2006... – Scoutspataljon, operatiivohvitser
* 2006–2012 – Kaitseväe Luurepataljon, ohvitser
* 2012–2014 – Kaitseväe peastaap väliskoolituse osakond, vanemstaabiohvitser
* 2014–2016 – erioperatsioonide grupp
* 2016–2019 – erioperatsioonide väejuhatus
* 2019–2023 erioperatsioonide väejuhatus, ülem

## Auastmed

## Autasud

## Viited

## Välislingid
* Kuul, M. 2020. Kalifaadi sünd: Heitlus võimu pärast. Kaitse kodu, nr 5, lk 31-35
* Kuul, M. 2020. Asümmeetriline sõda - sest sümmeetriline on rumal. Kaitse kodu, nr 3, lk 24-27
* Kuul, M. 2019. Eripalgeline Džihaad: Islami ekstremismi juured. Kaitse kodu, nr 9, lk 32-35
* Kuul, M. 2018. Erioperatsioonid – mis teeb need eriliseks? 3 Kaitse kodu, nr 7, lk 20-22
* Kuul, M. 2018. Erioperatsioonid – mis teeb need eriliseks? 2 Kaitse kodu, nr 6, lk 22-24
* Kuul, M. 2018. Erioperatsioonid – mis teeb need eriliseks? Kaitse kodu, nr 5, lk 31-35
* Kuul, M. 2018. Inglid või kangelased? Erioperatsioonide väejuhatuse lugu 10. Kaitse kodu, nr 5, lk 28-30
* Kuul, M. 2017. Inglid või kangelased? Erioperatsioonide väejuhatuse lugu 4. Kaitse Kodu, nr 7, lk 29- 31
* Kuul, M. 2017. Pöördepunkt, mis aitab alistada tugevama vastase. Sõdur, nr 3, lk 34-43
* Kuul, M. 2017. Inglid või kangelased? Erioperatsioonide väejuhatuse lugu 3. Kaitse Kodu, nr 6, lk 56- 59
* Kuul, M. 2016. Mässutõrje kui tänapäeva reaalsus. Sõdur, nr 1, lk 18-26
* Kuul, M. 2015. Vägivallatu tsiviilvastupanu võib olla tõhus võitlusviis. Sõdur, nr 4, lk 50-56
* Kuul, M. 2014. NATO SOF COUNTRIES’ THREE MAIN MISSION SETS: DIRECT ACTION, SPECIAL RECONNAISSANCE, MILITARY ASSISTANCE CTX, nr 4
* Kuul, M. 2014. Civil resistance: an essential element of a total defense strategy magistritöö
* Elulugu  
* Kund, O. 2019. Intervjuu kol-ltn Margus Kuuliga Postimees
Jakubowice Murowane

**Jakubowice Murowane** on küla Lublini vojevoodkonnas Lublini maakonnas, Wólka valla halduskeskus. Jakubowice Murowane asub Lublini kesklinnast ligi viis ja pool kilomeetrit idakirdes.

## Viited
Strunino

**Strunino** (vene Струнино) on linn Venemaal Vladimiri oblastis Aleksandrovi rajoonis. Asub 130 km Vladimirist loodes ja 8 km Aleksandrovist edelas. 

Asulat on kirjalikes allikates esmamainitud 1492. aastal. 1938. aastal sai asula linnaõigused. 

1970. aastal oli linnas 20 627 elanikku. 2020. aasta alguses oli linna elanike arv 12 881.

Linna ettevõttes Struninskaja manufaktura toodetakse puuvillakangast.

Struninot läbib Moskva–Jaroslavli raudtee.

## Viited

## Välislingid
Sowlany

**Sowlany** on küla Poolas Podlaasia vojevoodkonnas Białystoki maakonnas Supraśli vallas. Sowlany asub Białystoki kesklinnast umbes 6 km idakirdes ja Supraślist ligi 9 km kagus.

## Viited
Jacques Moderne

**Jacques Moderne** (sündinud 1500. aasta paiku Pinguente'is, tänapäeval Buzet, surnud pärast 1560. aastat Lyonis), itaalia nimega **Giacomo Moderno**, varastes trükistes ka **Jacobus Modernus de Pinguento** oli Prantsusmaal tegutsenud Itaalia päritoluga muusikatrükiste kirjastaja ja trükkal, kes oli Pierre Attaignanti kõrval teine väljapaistev muusikatrükiste väljaandja 16. sajandi Prantsusmaal.

## Viited
Jacobus Finno

**Jacobus Petri Finno** (u 1540–1588), ka **Jaakko Finno** ja soomekeelses kirjanduses **Jaakko Suomalainen** oli Soome vaimulik ja Turu toomkooli rektor, reformatsiooni mõõduka tiiva esindaja. Ta koostas esimese soomekeelse lauluraamatu, samuti katekismuse ja palveraamatu.

## Viited

## Välislingid
* Jacobus Finno elulugu biograafiate andmebaasis kansallisbiografia.fi (soome keeles)
* I. Salumäe. Eesti ja Soome ühisest kirikulaulutraditsioonist. EELK Usuteaduse Instituudi toimetised = Publications of the EELC Institute of Theology, 24, juuni 2017
* Finnon virsikirja (tekst andmebaasis Kotimaisten kielten keskus)
Desislava Taneva

**Desislava Taneva** (bulgaaria keeles *Десислава Жекова Танева*; sündinud 9. juunil 1972 Slivenis) on Bulgaaria poliitik, ta kuulub paremtsentristlikkusse erakonda Kodanikud Bulgaaria euroopaliku arengu eest (Граждани за европейско развитие на България, lühendatult ГЕРБ, mis bulgaaria keeles tähendab vappi). Ta oli 7. novembrist 2014 kuni 27. jaanuarini 2017 Bulgaaria põllumajandus- ja toitlustusminister.

Ta sündis aastal 1972 Slivenis. Ta kaitses aastal 1995 Sofias Rahvusliku ja Maailmamajanduse Ülikoolis (*Университет за национално и световно стопанство*) majandusteaduse magistri väitekirja. Seejärel õppis ta õigusteadust Burgase Vabas Ülikoolis (Burgas Free University).
Kokotów

**Kokotów** on küla Poolas Väike-Poola vojevoodkonnas Wieliczka maakonnas Wieliczka vallas. Kokotów asub Wieliczkast umbes 4 km kirdes ja Krakówi kesklinnast ligikaudu 12 km idakagus.

## Viited
Kaive (Sēme vald)

**Kaive** on küla (*ciems*) Lätis Tukumsi piirkonnas Sēme vallas.

Küla asub valla lääneosas ja jääb valla keskusest Sēmest 8,3, piirkonna keskusest Tukumsist 15,9 ning Riiast 99,3 kilomeetri kaugusele. Kaive on tekkinud endise Kaive mõisa (*Kaiwen*) keskuse juurde. Külas asub Kaive bussipeatus.

Külast põhjas kasvav Kaive tamm on hiiepuuna kohaliku kaitse all olev muinsusmälestis, põlispuuna on see ka  looduskaitse all. Lisaks on kaitse all raagremmelgas ümbermõõduga 8,51 m.

Külast on pärit näitleja Vija Artmane (1929–2008).

## Elanike arv


* 135 (1989)
* 122 (2000)
* 106 (2011)

* 113 (2021)
* 207 (2026)


## Viited
Futoma

**Futoma** on küla Poolas Podkarpacie vojevoodkonnas Rzeszówi maakonnas Błażowa vallas. Futoma asub Błażowast ligi 4 km kagus.

## Viited
Franz Halder

**Franz Halder** (30. juuni 1884 Würzburg – 2. aprill 1972 Aschau im Chiemgau) oli Saksamaa sõjaväelane, kindralooberst (1940). Ta oli aastatel 1938–1942 Saksa armee maavägede ülemjuhataja.

## Isiklikku
Tema isa oli kindralmajor Maximilian Halder (1853–1912).
Sproģi raudteepeatus

**Sproģi raudteepeatus** on endine raudteepeatus Pakalnieši–Kūdupe raudteel Balvi piirkonna Vīksna vallas.

Peatus asus Pakalnieši raudteejaamast 6,7 km kaugusel. See avati aastal 1934.

Teise maailmasõja ajal asusid sakslased rajama Pakalniešist Petserisse viivat raudteed, millel Sproģi oleks kandnud nime *Swiltenbruch*, ent nõukogude vägede pealetung tegi nende plaanidele lõpu ja demonteeritud vana raudteed enam ei taastatud. Ka Sproģi raudteepeatus jäi suletuks.
 
## Viited

## Välislingid
* Peatus vanal kaardil
Mālupe raudteejaam

**Mālupe raudteejaam** on endine raudteejaam Pakalnieši–Kūdupe raudteel Alūksne piirkonna Mālupe vallas Sofikalnsis.

Jaam asus Pakalnieši raudteejaamast 13,5 km kaugusel. See avati aastal 1933; 1. märtsil väljus jaamast esimene puidulastiga kaubarong, ent 15. aprillil algas reisiliiklus. Lisaks kahekorruselisele jaamahoonele ehitati Mālupe raudteejaama veel elumaja ja dresiinidele mõeldud varjualune.

Teise maailmasõja ajal asusid sakslased rajama Pakalniešist Petserisse viivat raudteed, millel Mālupe oleks kandnud nime *Malup*, ent nõukogude vägede pealetung tegi nende plaanidele lõpu ja demonteeritud varasemat raudteed enam ei taastatud. Ka Mālupe raudteejaam jäi suletuks.

Jaamakompleksist on tänapäeval säilinud kaev, jaama juurde viinud allee ja osaliselt ka ramp.
 
## Viited

## Välislingid
* Jaam vanal kaardil
Benjamin Keough

**Benjamin Keough** (21. oktoober 1992 Tampa, Florida, Ameerika Ühendriigid – 12. juuli 2020 Calabasas, California, Ameerika Ühendriigid) oli Elvis Presley lapselaps.
 
Surma põhjuseks oli enesetapp. 

Sugulastest oli tal: 

*Onu: Navarone Garibaldi
*Lapsevanemad: Lisa Marie Presley ja Danny Keough
*Vanavanavanemad: Anna Lillian Iversen, Gladys Presley, Vernon Presley ja James Wagner, 
*Õed-vennad: Riley Keough, Finley Aaron Love Lockwood ja  Harper Vivienne Ann Lockwood.
Kranów

**Kranów** on küla Poolas Święty Krzyżi vojevoodkonnas Kielce maakonnas Daleszyce vallas. Kranów asub Daleszycest ligikaudu kaks ja pool km lääneloodes ning Kielce kesklinnast ligikaudu 12 km kagus.
Wola Pieczyska

**Wola Pieczyska** on küla Poolas Masoovia vojevoodkonnas Grójeci maakonnas Chynówi vallas. Wola Pieczyska asub Grójecist umbes 15 km idakirdes ja Varssavi kesklinnast ligikaudu 35 km lõunas.

Küla on esmamainitud 1452. aastal.

## Viited
Telatyn

**Telatyn** on küla Poolas Lublini vojevoodkonnas Tomaszów Lubelski maakonnas, Telatyni valla halduskeskus. Telatyn asub Ukraina piirist ligi 13 km kaugusel, Tomaszów Lubelskist umbes 32 km idas.

## Viited
Koosolek

**Koosolek** on kahe või enama inimese kohtumine ühe või enama küsimuse arutamiseks, otsuste tegemiseks või ettekannete kuulamiseks. Koosolek võib toimuda samas ruumis asuvate inimeste osalemisel kohapeal või sidetehnika (nt telefon, videotelefon, Skype) vahendusel eri kohtades asuvate inimeste osalemisel, kus üksteist nähakse ja kuuldakse sidekanalite kaudu.

## Koosoleku liigid (valik)

## Viited

## Välislingid
Balti keti karikaturniir

**Balti keti karikaturniir** oli Eesti, Läti ja Leedu korvpallikoondiste osavõtul toimunud korvpalliturniir. Mängud toimusid 24.-26. juulini 2020 Saku Suurhallis. Võitis Eesti, teise koha sai Leedu ning kolmas oli Läti.

## Mängud
*24. juuli Eesti – Leedu 92:85 (peale lisaaega)
*25. juuli Leedu – Läti 82:59
*26. juuli Eesti – Läti 84:67

## Viited
Arthur, Walesi prints

**Arthur Tudor** (19. või 20. september 1486 – 2. aprill 1502) oli Walesi prints, Chesteri krahv ja Cornwalli hertsog. Ta oli Inglismaa kuninga Henry VII ja Yorki Elizabethi vanim laps, mis tegi ta Inglismaa troonipärijaks.

Arthuri abiellumise plaanid algasid juba enne tema kolmandat sünnipäeva, Walesi printsi tiitel anti talle kaks aastat hiljem. 11-aastaselt kihlati ta Aragóni Catherine'iga, kes oli mõjuvõimsate Hispaania monarhide tütar. Abielu eesmärgiks oli moodustada liit Inglismaa ja Hispaania vahel Prantsusmaa vastu. Arthur oli hästi haritud ning enamiku aja oma elust hea tervisega.

Arthur ja Catherine abiellusid 14. novembril 1501. Abielupaar ei suutnud omavahel hästi suhelda, kuna kumbki ei rääkinud teineteise keelt. Nad kirjutasid üksteisele ladina keeles, kuid mõlemad hääldasid keelt teistmoodi.

Arthuri tervis oli abiellumisest saati halvenenud. Arthur ja Catherine haigestusid 1502. aasta märtsis. Täpne haigus pole teada, kuid see võis olla gripp, katk või tuberkuloos. Catherine jäi ellu, kuid Arthur suri 2. aprillil 1502, kuus kuud enne oma 16. sünnipäeva. Kuningat ja kuningannat teavitati tema surmast 4. aprillil. Mõlemad puhkesid nutma ning võtsid uudist väga raskesti vastu. Arthur maeti 25. aprillil.

Pärast Arthuri surma sai troonipärijaks tema noorem vend Henry, tulevane kuningas Henry VIII. Inglismaa ja Hispaania liitu taheti säilitada, mistõttu kihlati Henry ja Arthuri lesk, Catherine. Henry tõusis troonile 22. aprillil 1509 ning abiellus Catherine'iga 11. juunil. Abielust sündis kuus last, kellest vaid üks, Mary, elas imikueast kauem. 

1526. aastal hakkas kuningas huvi tundma Catherine'i õuedaami Anne Boleyni vastu ning tahtis abielu Catherine'iga lahutada. Henry uskus, et abielu Catherine'iga oli olnud patt; ta sai kinnitust Piiblist, mis lausus, et kui mees abiellub oma venna naisega, jääb paar lastetuks. Selle alusel lahutati Henry ja Catherine'i abielu 25. mail 1533 ning kuningannaks sai Anne Boleyn.

## Viited
Oravapüük

**Oravapüük** on mõnes kultuuriruumis spordiks nimetatav tegevus, mille eesmärk on „püüda kinni“ orav ja tõsta see õhku, kasutades söödana näiteks õngeridva küljes oleva õngenööri otsa pandud pähklit (eelistatavalt maapähklit).

Esimesed teated oravapüügist on pandud kirja Ameerika Ühendriikides hiljemalt 1889. aastal.

## Viited

## Välislingid

*Video
*Juhised
Komórki

**Komórki** on küla Poolas Święty Krzyżi vojevoodkonnas Kielce maakonnas Daleszyce vallas. Komórki asub Daleszycest umbes 9 km edelas ja Kielcest ligikaudu 17 km lõunakagus.

## Viited
Georg Wilhelm (Brandenburg)

**Georg Wilhelm** (13. november 1595 – 1. detsember 1640) Hohenzollernite dünastiast oli Brandenburgi markkrahv ja kuurvürst ning Preisimaa hertsog 1619. aastast kuni oma surmani. Tema valitsemisaega tähistas ebaefektiivne valitsemine Kolmekümneaastase sõja ajal. Tema poeg oli Friedrich Wilhelm, "Suur Kuurvürst".

## Elulugu
### Noorusaastad

Cöllnis Spree kaldal (nüüd Berliini osa) sündinud Georg Wilhelm oli Johann Sigismundi ja Preisimaa Anna poeg. Tema emapoolne vanaisa oli Preisimaa hertsog Albrecht Friedrich. 1616. aastal abiellus Georg Wilhelm Elisabeth Charlotte von der Pfalziga. Nende ainus poeg Friedrich Wilhelm sai hiljem tuntuks kui "Suur Kuurvürst".

### Valitsemine

1619. aastal päris Georg Wilhelm Brandenburgi markkrahvkonna ja Preisimaa hertsogiriigi. Ta esitas 1621. aasta septembris Varssavis isiklikult truudusvande Poola kuningale, Zygmunt III Wazale (Preisimaa hertsogiriik oli sel ajal Poola kuningriigi vasall). Truudusvannet uuendati 1633. aastal pärast uue Poola kuninga, Władysław IV Waza valimist. Kolmekümneaastase sõja ajal püüdis reformeeritud Georg Wilhelm Saksa-Rooma riigi katoliiklike jõudude ja protestantlike vürstkondade vahel neutraalseks jääda. Kuna tema õde Maria Eleonora von Brandenburg oli Rootsi kuninganna, pidi Georg Wilhelm laveerima ühelt poolt oma luterliku õemehe kuningas Gustav II Adolfi ja oma protestantlike nõunike ning teiselt poolt oma katoliikliku kantsleri krahv Adam von Schwarzenbergi abipalvete vahel.

Vaatamata kuurvürsti neutraliteedikatsetele sundis Gustav II Adolf, okupeerides 1626. aastast hertsogliku Preisimaa pääsu merele, Georg Wilhelmit 1631. aastal protestantlike jõududega ühinema. Tema valitsemine oli suuresti nõrk ja ebaefektiivne, kuna suur osa Brandenburg-Preisimaa valitsusvastutusest anti üle Schwarzenbergile, kuna riik kannatas sõja ajal tugevalt. Nii protestantlikud kui ka katoliiklikud väed põletasid ja rüüstasid Brandenburgi piirkonda ja elanikkonda hävitati seal nagu kõigis Saksamaa osariikides. Seevastu hertsoglik Preisimaa jäi üldiselt puutumata.

Kui tema õemees Gustav II Adolf 1632. aastal suri, säilitas Georg Wilhelm liidu Rootsiga kuni Rootsi kaotuseni Nördlingeni lahingus 6. septembril 1634. Sealt alates tõmbas Georg Wilhelm Brandenburgi sõjast välja ja sõlmis keiser Ferdinand II-ga 30. mail 1635 Praha rahu. Jättes Schwarzenbergi valitsusjuhi kohale, taandus Georg Wilhelm 1637. aastal suhteliselt turvalisele hertsoglikule Preisimaale, kus ta elas Königsbergis kuni oma surmani 1640. aastal.
Heinrich Borwin I (Mecklenburg)

**Heinrich Borwin I** (suri 28. jaanuaril 1227) oli valitsev Mecklenburgi isand 1178. aastast kuni oma surmani. Mõnikord kasutatakse tema nime ladinakeelseid versioone ("Borwinus" või "Burwinus"); leitud on ka vorm "Buruwe", nagu ka "Henricus Buruwi", "Heinricus Buriwoi" ja "Hinricus Burwy".

Heinrich Borwin I oli Pribislawi poeg. Pribislaw oli obodriidide vürst ja esimene Mecklenburgi isand. Ta suri 30. detsembril 1178 haavadesse, mille ta sai turniiril Heinrich Lõvi õukonnas Lüneburgis, ja Heinrich Borwin I oli tema järel Mecklenburgi isand. Veidi enne Pribislawi surma abiellus Heinrich Borwin I Heinrich Lõvi tütre Matildaga.

Heinrich Borwin I pidas mitu aastat sõda oma nõo Nikolaus I-ga. Tema äi ei saanud teda selles sõjas abistada. See välisabi puudumine äratas Taani kuninga Knud VI tähelepanu, kes kasutas olukorda oma positsiooni laiendamiseks Läänemere rannikul. Taanlased võtsid Heinrich Borwin I vangi. Ta pidi loovutama Rostocki Taanile ja võtma Knud VI oma lääniisandaks. 1200. aastal tagastas Knud Rostocki talle lääniks. 1202. aastal võitles ta Taani poolel Stellau lahingus. Taanlased võitsid ja Heinrich Borwin sai veel kaks lääni: Gadebuschi ja Ratzeburgi.

1218. ja 1219. aastal abistas ta taanlasi Eesti vallutamisel ja aastatel 1225–1227 abistas ta neid sõjas Schauenburgi vastu.

Heinrich Borwin I taaselustas Rostocki ja Wismari linnad ning rajas Dobbertini, Tempzini ja Sonnenkampi kloostrid.

## Abielud ja lapsed

Heinrich Borwin I oli kaks korda abielus. Tema esimene naine oli Heinrich Lõvi tütar Matilda. Nad said kaks poega:

* Nikolaus II (suri 1225)
* Heinrich Borwin II (suri 1226)

Tema teine naine oli Adelaide. Nad said tütre:

* Elisabeth (suri 1265)
Nikolaus I (Mecklenburg)

**Nikolaus I** (tuntud ka kui *Niklot I*; enne 1164 – 25. mai 1200) oli valitsev Mecklenburgi isand 1178. aastast kuni oma surmani. Ta oli Rostocki isanda ja obodriidide vürsti Wertislawi poeg.

Ta võitles koos taanlaste ja Friedrich I Barbarossaga Heinrich Lõvi vastu. Aastatel 1183–1185 pidas ta sõda oma nõo Heinrich Borwin I vastu. Nikolaus sai toetust taanlastelt; Heinrich Borwin I ei saanud väljastpoolt toetust. Taani kuningas Knud VI märkas seda toetuse puudumist ja kasutas võimalust oma positsiooni tugevdamiseks Läänemere rannikul. 1185. aastal võtsid Nikolaus I ja Heinrich Borwin I Knud VI oma lääniisandaks. Vastutasuks läänistas Knud Nikolaus I-le Rostocki isandkonna.

25. mail 1200 võitlesid Nikolaus I ja Heinrich Borwin Waschowi lahingus, mis oli osa sõjast Holsteini krahvi Adolf III vastu. Mecklenburgi pool võitis ja tagas endale piirkonna, mis nüüd on Mecklenburgi edelaosa. Kuid Nikolaus I langes selles lahingus.
VLT Survey Telescope

**VLT Survey Telescope (VST)**  on Euroopa Lõunaobservatooriumi (ESO) Paranali observatooriumis asuv teleskoop.

See asub Atacama kõrbes Cerro Paranali mäel, paiknedes Väga Suure Teleskoobi juures.

VLT Survey Telescope-i peapeegli diameeter on 2,6 meetrit ja abipeegli diameeter 93 cm. VST on projekteeritud töötama nähtava valguse lainepikkustel. Teleskoobi eesmärgiks on toetada Väga Suure Teleskoobi vaatlusi. VST esimesed pildid avaldati 2011. aastal.

## Viited
Pribislaw (Mecklenburg)

**Pribislaw** (suri 30. detsembril 1178) oli obodriidide vürst ja esimene Mecklenburgi vürst (1167–1178).

Pribislaw oli üks kolmest obodriidi pealiku Nikloti pojast; viimane tapeti 1160. aastal Saksimaa hertsogi Heinrich Lõvi ja Taani kuninga Valdemar Suure ühiskampaanias. Obodriidide territoorium jaotati suuresti saksi isandate vahel, kuid Pribislaw jätkas võitlust Heinrichi vastu Werle kindlusest Warnowi jõe ääres Rostocki lähedal, ainsalt territooriumilt, mis jäi Pribislawile ja tema vennale Wertislawile.

Nikloti pojad korraldasid 1163. aastal sakside võimu vastu ulatusliku mässu. Kui Wertislaw ja suur osa slaavi aadlist Heinrichi poolt Werle piiramisel vangistati, purustas Pribislaw palju endisi obodriidi linnuseid, sealhulgas Mecklenburgi, kus kõik meessoost flaamidest kaitsjad (asunikud Flandriast) tapeti. Pärast seda, kui Pribislaw vallutas Malchowi ja Quetzini, surus Heinrich Lõvi mässu veriselt maha. Wertislaw poodi Malchowis avalikult üles. Taani laevastiku toel alistas sakside armee 1164. aastal slaavlased verises Vercheni lahingus. Pribislaw põgenes pärast Pommerisse, kuid viis hiljem rüüsteretked Schwerini ja Ratzeburgi krahvkondadesse.

Tsistertslaste ordu misjonär Berno veenis Pribislawi asuma kristlaste poolel paganlike slaavlaste vastu. Konfliktis saksi aadliga ja liitlast otsides taastas Heinrich Pribislawi 1167. aastal võimule kui Mecklenburgi, Kessini ja Rostocki vürsti; Schwerini krahvkond jäi frangi-saksi kontrolli alla. Pribislawi taastamine võimule rajas Mecklenburgi algselt slaavi päritolu dünastia, mis kestis aastani 1918. Võrdluseks - polaabide ja vagride maad läänes olid saksi isandate poolt üle võetud.

Pribislawi ristiusku pöördumise aja osas vaieldakse; see on dateeritud enne Nikloti surma 1160. aastal või vürsti võimule taastamisega 1167. aastal. Liidus Saksi hertsogiga võitles Pribislaw paganlike ranide vastu Rügenil. 

Pribislaw asutas 1171. aastal Doberani kloostri ja õnnistas Schwerini piiskopkonna. Ta osales järgmisel aastal koos Heinrichiga palverännakul Jeruusalemma. Samuti pidas vürst läbirääkimisi oma poja Heinrich Borwin I ja Heinrichi tütre abielu sõlmimiseks.

Ta abiellus Wartislaw I tütre Woizlavaga.

Pribislaw suri haavadesse, mille sai 30. detsembril 1178 turniiril Lüneburgis, ja tema keha maeti Lüneburgi St. Michaelise kirikusse. 1219. aastal viis tema poeg Heinrich Borwin säilmed äsjavalminud Doberaner Münsterisse, kus need asuvad Pribislawi kabeli sarkofaagis.
C/2020 F3 (NEOWISE)

**C/2020 F3 (NEOWISE)** on pikaperioodilise orbiidiga komeet, mis avastati 27. märtsil 2020 Ameerika Ühendriikide kosmoseagentuurile NASA kuuluva kosmoseteleskoobiga WISE (*Wide-field Infrared Survey Explorer*). Et komeet avastati uurimisprogrammi NEOWISE (*Near-Earth Object WISE*; 'Maalähedaste objektide uurimise laivälja-infrapuna-teleskoop') käigus, nimetati see antud programmi järgi koos astronoomilise tähistusega C/2020 F3.

## Välislingid
* Henry-Laur Allik (22. juuni 2020). *[https://novaator.err.ee/1115644/oosel-voib-palja-silmaga-naha-maast-mooduvat-komeeti Öösel võib palja silmaga näha Maast mööduvat komeeti]*. ERR
Heinrich Borwin II (Mecklenburg)

**Heinrich Borwin II** (1170 – 5. juuni 1226), Mecklenburgide dünastia liige, oli Mecklenburgi vürst aastatel 1219-1226 ja Rostocki isand (1225-1226).

## Elu

Heinrich Borwin II oli Mecklenburgi isanda Heinrich Borwin I ja tema naise Mathilde poeg. Ta oli slaavi vürsti Pribislawi pojapoeg, viimane rajas Mecklenburgide dünastia. Pärast tema surma 1226. aastal Güstrowis valitsesid tema neli poega Mecklenburgi ühiselt 1234. aastani. Siis jagasid nad Mecklenburgi Werle, Parchim-Richenbergi, Rostocki ja Mecklenburgi vürstkondadeks.

## Abielu ja lapsed

Heinrich Borwin abiellus 1200. aastal Rootsi kuninga Sverker II Karlsoni tütre Kristinaga. Nad said järgmised lapsed:

* Nikolaus I (1210-1277), Werle isand
* Johann I ''Teoloog'' (1211-1264), Mecklenburgi isand
* Heinrich Borwin III (1220-1278), Rostocki isand
* Pribislaw I (1224-1256), Parchim-Richenbergi isand, suri 1275. aastal
* Margaret (suri pärast 18. augustit 1267)
* Matilda (suri pärast 23. novembrit 1270)
Suren Hovhannisjan

**Suren Hovhannisjan** (armeenia keeles Սուրեն Հովհաննիսյան; 19. mai 1914 Ashtarak, Armeenia – 19. september 1986 Vanadzor) oli armeenia näitleja.

Tema tütar Alla Hovhannisjan on samuti näitleja.
Meessugu

**Meessugu** on inimese sugu, mille isendid ei sünnita lapsi. 

Bioloogias organismid, millel võivad olla erinevalt liigist erinevad paljunemise organid, mida nimetatakse näiteks suguti, munand, spermatosoidid jne ja mille abil on võimalik saada järglasi, nimetatakse isasteks: meessoo loomad on **isasloomad** ja vastavad taimede isendid on **isastaimed**.

Inimesel ja teistel imetajatel määrab soo Y kromosoomi olemasolu. XY kromosoomidega indiviidid on meessoost ja XX indiviidid naissoost. 

Keeleteaduses on meessoost teatud liiki sõnad, millel on ühised tunnused grammatika seisukohalt.

## Vaata ka
*Mees
*Naissugu

## Viited
Sergei Furgal

**Sergei Ivanovitš Furgal** (vene *Сергей Иванович Фургал*; sündinud 12. veebruaril 1970 Pojarkovos Amuuri oblastis) on Venemaa poliitik ja ettevõtja. 

Aastatel 2018–2020 oli ta Habarovski krai kuberner. 10. veebruaril 2023 mõistis Moskva oblasti Ljubertsõ linnakohus ta mõrvade organiseerimise eesti 22 aastaks vangi range režiimiga koloonias.
Paranali observatoorium

**Paranali observatoorium** on Euroopa Lõunaobservatooriumi (ESO) koosseisu kuuluv observatoorium.

See paikneb Tšiilis Atacama kõrbes asuval Cerro Paranali mäel. 

Observatooriumis asub kuus teleskoopi, millest suurim on Väga Suur Teleskoop (VLT). Muud kasutusel olevad teleskoobid on VISTA, VLT Survey Telescope (VST), Next-Generation Transit Survey (NGTS) ja SPECULOOS.

## Teleskoobid
### Väga Suur Teleskoop

Väga Suur Teleskoop koosneb neljast teleskoobist, mille peapeeglite diameeter on 8,2 meetrit. VLT töötab nähtava valguse ja infrapuna lainepikkustel. Teleskoobid töötavad tavaliselt eraldi, kuid neid saab kasutada astronoomilise interferomeeterina.

### VISTA Survey Telescope

VISTA ehk *Visible & Infrared Survey Telescope for Astronomy* on teleskoop, mille peapeegli läbimõõt on neli meetrit. VISTA töötab infrapuna lainepikkusel ja see ehitati ESO Väga Suure Teleskoobi lähedusse 18 Suurbritannia ülikooli koostöös. VISTA anti ESO-le üle 2009. aastal.

### VLT Survey Telescope (VST)

VLT Survey Telescope või VST on 2,6-meetrise peegliga teleskoop, mida kasutatakse VLT vaatluste abistamiseks.

### Next-Generation Transit Survey (NGTS)

Next-Generation Transit Survey (NGTS) on rajatis, mida kasutatakse eksoplaneetide otsimiseks. NGTS koosneb 12 0,2-meetrise peegliga robotteleskoobist ning selle eesmärgiks on avastada super-Maasid ja Neptuuni suuruseid eksoplaneete, kasutades transiidimeetodit. NGTS alustas tööd 2015. aastal.

### SPECULOOS

SPECULOOS koosneb neljast teleskoobist, mille peapeegli läbimõõt on üks meeter. SPECULOOSi eesmärgiks on leida eksoplaneete ülikülmade kääbuste ja pruunide kääbuste juurest.

## Galerii

Pilt:From a Dirt Track to the World's Leading Observatory.jpg|Paranali observatooriumi peasissepääs
Pilt:360-degree Panorama of the Southern Sky edit.jpg|Panoraamfoto lõunataevast Paranali observatooriumi kohal
Pilt:Wallpaper of Paranal and the Basecamp.jpg|ESO Residencia (keskel vasakul) ja baaslaager
Pilt:Very Large Telescope Array.aerial view.jpg|Õhuvaade
Pilt:Paranal platform.jpg|VLT, selle abiteleskoobid ja VST
Pilt:The Next-Generation Transit Survey (NGTS) at Paranal.jpg|The NGTS koos VLT ja VISTA-ga (tagaplaanil)
Pilt:Paranal Platform as Night Sets In .jpg|VLT päikeseloojangul
Pilt:Laser Towards Milky Ways Centre.jpg|VLT teleskoop kasutamas laserjuhttähte
File:Tour the Skies - potw2004a.jpg|Taevas VLT kohal
File:SPECULOOS Observatory eso1839a.jpg|SPECULOOSi kolm teleskoopi


## Viited
Johann I (Mecklenburg)

**Johann I** hüüdnimega *Teoloog* (u.1211 – 1. august 1264) oli Mecklenburgi isand 1234. aastast kuni oma surmani.

## Elu

Ta oli Heinrich Borwin II vanem poeg.

Ta valitses Mecklenburgi koos oma vendadega, kuni nad otsustasid territooriumi 1234. aastal jagada. Vanema pojana sai ta esivanemate kodumaa. 1227. aastal võitis ta taanlasi Bornhövedi lahingus, vabastades sellega Mecklenburgi Taani ülemvõimu alt. Kuid Saksi-Lauenburg ja Holstein hakkasuid seejärel nõudma võimu Mecklenburgi üle ja ta pidi oma suveräänsuse säilitamiseks nende vastu sõda pidama. 1255. aastal kaotas tema vend Pribislaw I oma Parchim-Richenbergi isandkonna pärast konflikti Schwerini piiskopi Rudolf I-ga. Pribislaw võeti piiskopi poolt vangi ja tema vennad jagasid tema territooriumi omavahel, kus Johann I sai Sternbergi.

Johann I toetas kirikut ja sakslaste asumist Mecklenburgi, mis oli tema valitsemisajal ikka veel peamiselt slaavi asustusega. 1262. aastal sõlmis ta liidu Welfidega Taani vastu.

Ta suri 1264. aastal ja maeti Doberaner Münsterisse.

## Abielu ja lapsed

Johann I abiellus Hennebergi krahvi Poppo VII tütre Luitgardiga. Nad said järgmised lapsed:

* Heinrich I, hüüdnimega "Palverändur"
* Albrecht I, kaasvalitseja 1264. või 1265. aastast
* Hermann, Schwerini toomhärra
* Elisabeth
* Nikolaus III, Lübecki kanoonik, kaasregent 1275-1283, kui Heinrich I oli Egiptuses vangis
* Poppo, suri enne 1264. aastat
* Johann II, kaasregent 1264-1283
Eesti piiripunktide loetelu

''Siin on loetletud Eesti piiripunktid ja tollipunktid ning nende asukohad.

Rahvusvaheliseks liikluseks avatud Eesti piiripunktid asuvad maanteedel, raudteejaamades, mere- ja piiriveekogude sadamates ning lennujaamades.

## Piiripunktid maanteedel
* Holdre piiripunkt, Holdre – Läti piiri tee
* Ikla piiripunkt, Tallinna–Pärnu–Ikla tee
* Jäärja piiripunkt, Kilingi-Nõmme – Kiisa tee
* Koidula piiripunkt, Karisilla–Petseri tee
* Lilli piiripunkt, Karksi-Nuia – Lilli tee
* Luhamaa piiripunkt, Riia–Pihkva tee
* Murati piiripunkt, Riia–Pihkva tee
* Mõisaküla piiripunkt, Mõisaküla tee
* Narva-1 piiripunkt, Tallinna–Narva tee
* Valga-1 piiripunkt, Valga–Uulu tee
* Valga-2 piiripunkt, Valga, Raja tänav
* Valga-3 piiripunkt, Valga, Sepa tänav
* Vana-Ikla piiripunkt, Rannametsa–Ikla tee
* Vastse-Roosa piiripunkt, Mõniste–Ape tee

## Piiripunktid raudteejaamades
* Narva raudtee piiripunkt, Narva raudteejaamas
* Orava raudtee piiripunkt, Orava raudteejaamas
* Valga raudtee piiripunkt, Valga raudteejaamas

## Piiripunktid sadamates
* Dirhami piiripunkt, Dirhami sadam
* Haapsalu piiripunkt, Haapsalu jahisadam
* Heltermaa piiripunkt, Heltermaa sadam
* Kuivastu piiripunkt, Kuivastu sadam
* Kunda piiripunkt, Kunda sadam
* Lehtma piiripunkt, Lehtma sadam
* Lohusalu piiripunkt, Lohusalu sadam
* Loksa piiripunkt, Loksa sadam
* Kuressaare-1 piiripunkt, Kuressaare sadam
* Miiduranna piiripunkt, Miiduranna sadam
* Muuga piiripunkt, Muuga sadam
* Mõntu piiripunkt, Mõntu sadam
* Narva-Jõesuu piiripunkt, Narva-Jõesuu sadam
* Nasva piiripunkt, Nasva sadam
* Paldiski-1 piiripunkt, Paldiski Põhjasadam
* Paldiski-2 piiripunkt, Paldiski Lõunasadam
* Praaga piiripunkt, Praaga, Vara vald
* Pärnu-2 piiripunkt, Pärnu sadam
* Pärnu-3 piiripunkt, Pärnu jahisadam
* Rohuküla piiripunkt, Rohuküla sadam
* Roomassaare piiripunkt, Roomassaare sadam
* Ruhnu piiripunkt, Ringsu sadam
* Saaremaa sadama piiripunkt, Saaremaa sadam
* Sillamäe sadama piiripunkt, Sillamäe sadam
* Sõru piiripunkt, Sõru sadam
* Tallinna-2 piiripunkt, Meeruse sadam
* Tallinna-3 piiripunkt, Bekkeri sadam
* Tallinna-4 piiripunkt, Vene-Balti sadam
* Tallinna-5 piiripunkt, Paljassaare sadam
* Tallinna-6 piiripunkt, Hundipea sadam
* Tallinna-7 piiripunkt, Miinisadam
* Tallinna-8 piiripunkt, Peetri sadam
* Tallinna-9 piiripunkt, Lennusadam
* Tallinna-10 piiripunkt, Patareisadam
* Tallinna-11 piiripunkt, Vanasadam
* Tallinna-12 piiripunkt, Pirita sadam
* Veere piiripunkt, Veere sadam
* Vergi piiripunkt, Vergi sadam
* Virtsu piiripunkt, Virtsu sadam

## Piiripunktid lennujaamades
* Kuressaare-2 piiripunkt, Kuressaare lennujaamas
* Kärdla piiripunkt, Kärdla lennujaamas
* Pärnu-1 piiripunkt, Pärnu lennujaamas
* Tallinna-1 piiripunkt, Tallinna lennujaamas
* Tallinna-13 piiripunkt, Linnahalli helikopteriterminal
* Tartu-1 piiripunkt, Tartu lennujaamas
* Ämari piiripunkt, Ämari lennujaamas

## Viited

## Välislingid
Przyłom

**Przyłom** on küla Poolas Masoovia vojevoodkonnas Grójeci maakonnas Chynówi vallas. Przyłom asub Grójecist 11 km idas ja Varssavi kesklinnast ligikaudu 43 km lõunas.

## Viited
Kūdupe raudteejaam

**Kūdupe raudteejaam** on endine raudteepeatus Pakalnieši–Kūdupe raudteel Alūksne piirkonna Pededze vallas Kūdupe küla juures.

Jaam avati 25. augustil 1934. Lisaks jaamahoonele rajati sinna elumaja, rööbasbussidele mõeldud varjualune ja ala, kus rööbasbussid ümber pöörasid.

Teise maailmasõja ajal asusid sakslased rajama Pakalniešist Petserisse viivat raudteed, millel Kūdupe oleks kandnud nime *Rimbach*, ent Nõukogude vägede pealetung tegi nende plaanidele lõpu ja demonteeritud varasemat raudteed enam ei taastatud. Ka Kūdupe raudteejaam jäi suletuks.
 
## Viited

## Välislingid
* Jaam vanal kaardil